Опис

PuppyCare претставува веб страница чија цел ѝ е да помогне на секој љубител на животни лесно и брзо да помогнат во решавањето на проблемот кој го има во Скопје, каде што голем број на кучиња се оставени на улица, без храна, а и место каде да преспие.

Главната услуга која ја нуди оваа веб страница на корисниците е секој кој ќе најде беспомошно куче, со еден клик да го пријави кучето и најблиската ветеринарна станица во најбрз можен рок веднаш да го згрижи кучето со потребните здравтсвени процедури и да го спреми за посвојување. На овој начин, многу брзо би се решила големата застапеност на улични кучиња од кои многу луѓе се плашат, иако не треба, со тоа што целата работа би ја вршела ветеринарната станица и така е поголема веројатноста дека луѓето би помогнале во оваа цел, затоа што тие сакаат да се реши проблемот, но не и да учествуваат во решавањето. Па вака, би можело да се вклучат граѓаните на град Скопје, при секое видување на улично куче, се вклучуваат на PuppyCare и со брза “пријава”, користејќи ја локацијата од телефонот или било кој уред од каде се вклучил корисникот, ветеринарната која е најблизу добива известување и го згрижува кучето.

Дополнително, PuppyCare ни овозможува да ја користиме и за останати животни на кои што им треба помош, како и миленичиња кои итно им треба преглед во ветеринарна. Корисникот е тој кој одлучува што ќе пријави на ветеринарната, без ограничувања за тоа за какво животно станува збор. Целта е послабите од нас да ја добијат заслужената грижа и љубов.

За страницата, најбитно е корисникот да дозволи користење на локација и според неа се калкулира патот до ветеринарната станица која е во близина, а тоа претставува и еден вид на повик до неа да бидат спремни за да го земат животното или пак, ако корисникот е во можност, да очекуваат дека животно ќе им биде донесено на кое треба да му се помогне.

Обврската на човекот е ставена на најминимално ниво за да може што повеќе луѓе да почнат да го користат овој начин на згрижување и удомување на уличните кучиња, бидејќи до сега е забележано дека ако се сè очекува од човекот да стори, овој проблем останува нерешен.